**ACTA DE REUNIÓ – COMISSIÓ DE COORDINACIÓ DOCENT – CCD-5**

**\_\_\_\_\_\_\_\_\_\_\_\_\_\_\_\_\_\_\_\_\_**

**Data i hora:** 17/05/2018 – 12:30 hores

**Lloc:** Aula Màster - EPSEVG

**Assistents:**

José Antonio Román Jiménez

Jordi Esteve Cusiné

Montserrat Carbonell Ventura

Josep Font Mateu

Balduí Blanqué Molina

Alejandro Sanz (1.Guillem Ribés)

Natalia Carmona (1. Roger Rovira)

Marc Ledesma

Roger Rovira

Cecilia Bordonaba

Mari Carmen Lucas Carmona

Joan Vicent Castell

Juan José Aliau

Francisco M. Muñoz

**Ordre del dia:**

1. Mapes de recomanacions i taules de reconeixement d’assignatures 2018-19
   1. Mapes de recomanacions de matricula entre les assignatures de cada titulació
   2. Taules de reconeixement entre assignatures dels graus de l’EPSEVG
   3. Taula de reconeixement àrea industrial (X5) i entre assignatures del grau de Disseny EPSEVG i ESEIAAT
2. Millora de pràctiques docents i laboratoris
   1. Laboratoris, necessitats, millores: Document a actualitzar per part dels Caps de Secció i Serveis Tècnics, per a l'elaboració d'un informe-resum de necessitats prioritzades per part dels Coordinadors de Titulació i de la Comissió de Coordinació Docent
   2. Proposta de normativa de seguretat als laboratoris: Per incloure a la Normativa acadèmica de l'EPSEVG. Podria estar dins un nou apartat del capítol "11. Organització docent"
   3. Altres documents de suport que s'han desenvolupat en relació amb l'anàlisi i millora de la qualitat de les pràctiques docents i laboratoris.
3. Calendari Acadèmic 2018-19.
   1. Calendari Acadèmic EPSEVG per als estudis de grau
   2. Calendari Acadèmic EPSEVG per als estudis de màster. MUESAEI
4. Horaris docents i proves d’avaluació 2018-19.
   1. Criteris per la distribució horària de les sessions de teoria i laboratori a les assignatures de cada grup
   2. Criteris per la distribució horària i en el calendari de les proves d'avaluació parcial, final i de reavaluació
   3. Distribució de grups i torns a cada titulació, curs i assignatura, d'acord amb l'encàrrec docent aprovat, per l'elaboració dels horaris
5. Normativa acadèmica dels estudis de grau i màster EPSEVG 2018-19.
   1. Primera revisió amb els primers canvis proposats destacats en vermell.
6. Dades per l’informe anual amb propostes de millora de les titulacions.
   1. Recull de dades i informacions en que es pot basar l’informe anual a elaborar per part del coordinador de cada titulació, amb les corresponents propostes de millora:
   2. Informes dels responsables de les assignatures.
   3. Enquestes recents als graduats i als estudiants sobre les assignatures.
   4. Resultats de les qualificacions obtingudes a les assignatures.
   5. Històric de l'avaluació curricular.
   6. Històric per cada titulació amb les dades d'estudiants de nou ingrés, estudiants matriculats i estudiants titulats.

**Temes tractats:**

1. En el punt 1.1, el sotsdirector Cap d’Estudis presenta el mapa de recomanacions de matrícula entre assignatures per al proper curs acadèmic 2018-2019 de les titulacions, fem menció de la incorporació de recomanacions encarides de matrícula a la titulació d’Enginyeria Mecànica. Aquesta opció es comentada pels assistents i el coordinador de la titulació d’Enginyeria Informàtica informa que revisarà el quadre de recomanacions de matrícula de la seva titulació i farà algunes propostes de recomanacions de matrícula encarides. Aquesta informació l’enviarà al sotsdirector Cap d’Estudis.
2. En els punt 1.2 i 1.3, el sotsdirector Cap d’Estudis presenta les taules de reconeixement d’assignatures entre les titulacions de la pròpia EPSEVG i entre les d’aquesta escola i l’ESIAAT i entre les de l’àrea industrial (X5) que son aprovades sense modificacions.
3. En el punt 2.1, el sotsdirector Cap d’Estudis presenta el document elaborat amb la informació rebuda dels Caps de Secció departamental i dels Serveis Tècnics del centre sobre les necessitats i millores dels laboratoris de pràctiques docents. Amb aquesta informació, els coordinadors de les titulacions prepararan una proposta ordenada per prioritats que serà presentada a la Comissió d’Economia i Infraestructures de l’EPSEVG per la seva aprovació on també es podran presentar propostes per part de l’estudiantat. En base a les propostes aprovades i ordenades per la Comissió d’Economia i Infraestructures s’elaborarà el Pla d’Equipaments Docents que es presentarà per la seva aprovació definitiva a la Junta d’Escola.
4. En el punt 2.2, el sotsdirector Cap d’Estudis presenta la proposta de normativa de seguretat en els laboratoris que s’inclourà a la normativa acadèmica de l’escola. El sotsdirector Sr. Castell comenta que el motiu principal d’haver fet aquesta normativa es millorar la seguretat dels estudiants en l’ús dels laboratoris quan es fan les pràctiques docents.
5. En el punt 2.3, el sotsdirector Cap d’Estudis presenta, breument, altres documents que s’han elaborat en relació a la millora de les pràctiques docents i dels laboratoris.
6. En el punt 3.1, es presenta el calendari acadèmic 2018-2019 pels estudis de grau que ha preparat el sotsdirector Cap d’Estudis i també la proposta de calendari preparada i enviada pel professor Sr. Marcel Torrent. S’obre un debat sobre les diferències entre els dos calendaris. En el calendari presentat pel sotsdirector Cap d’Estudis es fa una modificació i es canvien, com a període d’avaluació, els dies 4 i 5 d’abril de 2019 pels dies 28 i 29 de març del mateix any. Finalment es sotmeten a votació els dos calendaris. El calendari presentat pel Sr. Torrent no obté cap vot favorable i el calendari presentat pel sotsdirector Cap d’Estudis, amb la modificació esmentada, obté 5 vots a favor i 2 abstencions.
7. En el punt 3.2, es presenta el calendari acadèmic 2018-2019 pels estudis de màster, el qual s’aprova per unanimitat, sense modificacions.
8. En el punt 4, es presenten els criteris per a la distribució horària de les classes de teoria i de laboratori a les assignatures, així com de totes les proves d’avaluació d’aquestes. S’obre un torn d’intervencions i s’acorda el següent:
   1. Per al grau d’enginyeria informàtica, el coordinador de la titulació esta treballant en una proposta específica de distribució horària.
   2. Es revisaran, per a totes les titulacions, els criteris d’assignació d’aules per evitar recorreguts innecessaris entre l’Aulari i l’edifici principal de l’EPSEVG.
   3. S’afegeix un criteri pel qual les classes de l’horari de mati s’iniciaran a 35 minuts i finalitzaran a 25 minuts’ i les de tarda s’iniciaran a 05 minuts i finalitzaran a 55’.
9. En el punt 5, el sotsdirector Cap d’Estudis comenta la proposta de la Normativa Acadèmica dels estudis de grau i de màster de l’EPSEVG, indicant que estan en vermell les modificacions per aquest proper curs acadèmic 2018/2019. Es comenten, especialment, les propostes de millora en la gestió dels tribunals de TFG i TFM, i desprès d’un ampli debat entre els assistents s’acorda:
   1. Revisar el tema de les absències de professors que formen part dels tribunals.
   2. Mantenir el model de gestió actual, però el SIAE comunicarà als departaments la relació de professors que no assisteixen als tribunals sense comunicació prèvia.
   3. La reserva d’aula i horari per la presentació del TFG/TFM es farà una vegada que l’estudiant hagi confirmat la seva assistència a l’acte, degut a la gran quantitat de canvis que es fan en el darrer moment, amb un efecte negatiu a la gestió general de les aules i de les horaris de reserva d’aquestes.

En aquest mateix punt 5 de l’ordre del dia de la reunió, la representació dels estudiants presenta un document amb una sèrie de propostes de canvi a diferents punts de la normativa acadèmica dels estudis de grau i de màster de l’EPSEVG que, desprès de diverses intervencions, serà estudiada pel sotsdirector Cap d’Estudis. Aquest comunicarà a la representació dels estudiants les modificacions que seran incloses a la Normativa acadèmica EPSEVG 2018-19 que es presentarà a la propera Comissió de Coordinació Docent CCD-6 i que finalment serà sotmesa a l’aprovació de la Comissió Permanent de l’EPSEVG.

1. En el punt 6, el sotsdirector Cap d’Estudis comenta que, a partir de l’anàlisi de la informació que tenim en aquest punt sobre el funcionament dels estudis, els coordinadors de les titulacions presentaran els informes anuals de titulació amb les propostes de millora, que seran estudiades a les reunions previstes per al proper de juliol d’aquest any.
2. En darrer punt del torn de paraules, no hi ha més intervencions i s’aixeca a la reunió.